text: Samarbejde skaffer praktikpladser
  23 juni 2014 kl. 06.51
  Et partnerskab i Fredericia har succes med at skaffe unge i Fredericia en praktikplads.
  To ud af tre af de unge, der skal bruge en praktikplads indenfor byggebranchen, har her op til sommer, fået en plads i Fredericia.
  Det er et målrettet samarbejde mellem Dansk Byggeri, Fredericia Håndværkerforening, EUC og Fredericia Kommune, der bærer frugt. Det skriver kommunen selv i en pressemeddelelse.
  I skrivende stund mangler fem unge fortsat en praktikplads, men der arbejdes målrettet på, at det også lykkes at finde en plads til dem. Målet er at nå op på 100 procent, oplyser Fredericia Kommune.
  Partnerskabet blev indgået i januar. Aftalen den har to formål. Det ene er at sikre, at alle der har brug for en praktikplads indenfor byggebranchen får en. Den anden er, at flere unge vælger en erhvervsuddannelse efter at de er færdige med folkeskolen.
  